Parkering i [adresse] 
Sagsfremstilling 
90.       Parkering i [adresse] - Åbent 
  
  
SAGENS INDHOLD 
Teknik- og Miljøudvalget sendte 7. maj 2013 et forslag til ændringer i de gældende parkeringsrestriktioner i 
Favrskov Kommune i høring i fire uger. 
  
Baggrunden for forslaget var et ønske fra nogle af handelstandsforeningerne og borgerforeninger i kommunen om, at
restriktionerne på de kommunalt ejede parkeringspladser skulle ophæves. 
  
Der er indkommet ni høringssvar. Høringssvarene er vedlagt sagen, og Teknik og Kulturs bemærkninger hertil 
fremgår af høringsnotatet vedlagt som bilag 1. 
  
På baggrund af høringerne har forvaltningen afholdt møde med repræsentanterne for handelsstandsforeningerne i 
Hammel, Hinnerup, Hadsten og borgerforeningerne i Ulstrup og Thorsø (referat fra mødet er vedlagt som bilag 2). 
Ligeledes har der været afholdt møde med repræsentanter for Ældrerådet og Handicaprådet i [adresse]. 
Høringssvar er vedlagt som bilag 3 og 4. 
  
Parkeringskontrol handler både om tidsbegrænset parkering, og om færdselssikkerhed i forbindelse med 
fareparkeringer, blandt andet parkering på cykelstier og fortove samt parkering for tæt på vejkryds med videre. 
  
Forvaltningen har 13. november 2013 afholdt møde med repræsentanter for handelsstandsforeningerne. Fra 
Hammel, Hinnerup og Thorsø blev der enstemmigt givet udtryk for, at alle tidsbegrænsninger bør ophæves. Såfremt 
der skulle ske uhensigtsmæssig brug af parkeringspladserne, vil de handlende gennem dialog selv tage hånd om 
problematikken i forhold til de parkerende. Fra Hadsten blev der udtrykt ønske om en løsning, der i store træk 
bibeholder nuværende restriktioner. Hadsten ønsker ligeledes, at der ikke længere udføres parkeringskontrol på 
pladserne. Ulstrup meldte afbud til mødet, men har tidligere tilkendegivet, at restriktionerne for parkeringspladserne 
langs hovedgaden bør ophæves. 
  
Efter mødet har Hadsten Handel 15. november 2013 meldt tilbage, at de handlende ønsker nuværende 
tidsbegrænsning på alle pladser opretholdt. I [adresse] i Hadsten er det i forbindelse med renoveringen af gaden 
besluttet, at tidsbegrænsningen skulle ændres fra 1 time til en halv time. Denne tidsbegrænsning er dog endnu ikke 
 
Teknik- og 
Miljøudvalget 
11. september 2014 
Sagsnr. 710-2012-
142499 
Dok.nr. 710-2013-
282811 
Sagsbehandler 
DPIDOK 
  
Tidl. politisk behandling 
TM-U, 07.05.13, pkt. 36  
Forventet sagsgang 
TM-U 
Lovgrundlag 
 Vejloven 
indført. 
  
Handicaprådet og Ældrerådet har efter møde med Teknik og Kultur 17. december 2013 meddelt, at der ønskes flere 
handicappladser i byerne, og at restriktioner bør skiltes synligt. [adresse] vil i samarbejde med rådene 
arbejde videre med dette. Handicaprådet bakker i øvrigt op om synspunkterne fra Hadsten. Hørringssvar fra rådene 
er vedlagt som bilag 3 og 4. 
  
Sagen har afventet en afklaring af parkeringsforholdene i Hammel, hvor der har været drøftelser mellem [adresse] 
Kommune og [adresse] (RHN). Drøftelserne har drejet sig om mulighederne for at 
skabe bedre parkeringsforhold for medarbejdere og gæster på RHN og for de handlende i Hammel. Samtidigt har 
det været et fælles ønske at reducere kantstensparkeringen på [adresse] og sidevejene.  
  
I den forbindelse har det været undersøgt, om der i samarbejde mellem Favrskov Kommune og RHN, kunne 
etableres parkeringspladser på ejendommen på det nordvestlige hjørne af [adresse] og Katcha Jørgensen. 
  
Der er nu opnået enighed om etablering og finansiering af parkeringspladserne mellem [adresse] og [adresse] 
Kommune. Sagen har været behandlet og godkendt på Byrådsmøde 26. august 2014, pkt. 149. 
  
VURDERING 
For detailhandlen er det vigtigt, at der opleves stor tilgængelighed til bymidterne. Dette skal ske under hensyntagen 
til ønsket om biltilgængelighed på den ene side og bymiljøet, trafiksikkerheden og byrummenes kvalitet som 
opholdsrum på den anden. 
  
Efter høring og dialog med handelstandsforeningerne, Ældrerådet og Handicaprådet foreslår Teknik og Kultur, at de 
nuværende parkeringsrestriktioner i hovedbyerne Hammel, Hinnerup og Ulstrup ophæves med undtagelse af 
restriktionerne på hovedstrøgene. I Hadsten foreslås det, at de gældende tidsbegrænsninger bibeholdes. I 
Centerbyen Thorsø ophæves alle parkeringsrestriktionerne. 
  
Forslag til fremadrettede parkeringsrestriktioner fremgår af det vedlagte bilag 5.  
  
Teknik og Kultur vurderer, at der vil ske uhensigtsmæssig langtidsparkering på hovedstrøg til ulempe for borgere og 
handlende, hvis korttidsparkeringen på hovedstrøg ophæves. Teknik og Kultur foreslår derfor, at der fortsat skal 
være restriktion på hovedstrøget i hovedbyerne. 
  
[adresse] har i dag en aftale med Parkeringskontrol Nord om parkeringskontrol. Denne aftale er 
midlertidigt forlænget, og kan opsiges med en måneds varsel, når en endelig beslutning om eventuelle fremtidige 
tidsbegrænsninger er besluttet. Teknik og Kultur vurderer, at der bør laves en samarbejdsaftale med en anden 
parkeringsoperatør fremfor at forlænge kontrakten med Parkeringskontrol Nord. Den nye aftale vil bl.a. indebære 
kontrol i reduceret omfang.  
  
Teknik og Kultur foreslår ligeledes, at tidsbegrænsningen på én time på tre parkeringspladser ved kommunens 
administrationsbygning i Hammel, Hinnerup og Hadsten ændres til alene at gælde i tidsrummet kl. 8 – 17 på 
hverdage. 
  
INDDRAGELSE/KOMMUNIKATION 
Høring om parkering i [adresse] har været offentliggjort i Favrskov Posten i perioden 21. maj 2013 til 24. 
juni 2013. I samme periode har sagen været fremlagt på kommunens hjemmeside. 
  
Der har været afholdt dialogmøder med repræsentanter fra borgerforeninger, handelstandsforeningerne og møde 
med Ældrerådet og Handicaprådet. 
  
ØKONOMISKE KONSEKVENSER 
Aftalen med Parkeringskontrol Nord er opsagt, i henhold til aftalens bestemmelser om opsigelse, med virkning fra 1. 
januar 2014. I stedet er der indgået en midlertidig aftale med kortere opsigelsesvarsel. Dette er sket, da der har 
været usikkerhed omkring ordningens fremtidige finansiering med eventuelt ændrede restriktioner.  
  
Ordningen er udgiftsneutral for Favrskov Kommune, idet afgiften deles mellem Stat og Parkeringskontrol Nord. 
  
Ændringer i tidsbegrænsningerne medfører, at der skal fjernes skilte fra omkring 40 parkeringslokaliteter. Det 
vurderes, at udgifterne hertil beløber sig til ca. 50.000 kr.  
  
Staten afregnes med 50 % af alle afgifter, inden de faste omkostninger afregnes. Det har haft den konsekvens, at de 
samlede driftsudgifter nogle år har oversteget kommunens andel af de indbetalte afgifter. Der var i 2010 et 
underskud på 25.715,- kr. I årene 2011 og 2012 har der været mindre overskud, og i 2013 forventes der et større 
underskud.  
  
Samlet set var der et akkumuleret underskud ved udgangen af 2013 på 40.175,69 kr. En stor del af underskuddet 
kommer fra ubetalte afgifter. Ved opsigelse af kontrakten med Parkering Nord, overgår inddrivelsen af ubetalte 
afgifter til [adresse].  
  
I 2013 blev der pålagt 1.009 afgifter. Den fremtidige driftsøkonomi afhænger af en evt. ny aftale om 
parkeringskontrol. 
  
INDSTILLING 
Teknik- og Kulturdirektøren indstiller til Teknik- og Miljøudvalget: 
  
1. At de foreslåede parkeringsrestriktioner og tidsbegrænsninger indføres med virkning fra 1. november 2014.  
2. At der laves en ny serviceaftale med parkeringsoperatør gældende fra 1. november 2014. 
  
BESLUTNING 
  
Bilag 
  
  
  
  
Teknik- og Miljøudvalget, 11. september 2014: 
Fraværende: Hugo Koch 
  
Ad. 1 Godkendt med følgende ændringer: 
På hovedstrøgene i Hadsten, Hammel, Hinnerup og Ulstrup ændres tidsbegrænsningen til 2 timer. 
I Hadsten ændres tidsbegrænsningen på de pladser, hvor der i dag er tidsbegrænsning, til 2 timer. 
I Hammel ændres tidsbegrænsningen på udvalgte pladser foran administrations-bygningen til 2 timer. 
I Hinnerup fastholdes Banegårdspladsens restriktioner på 3 timer. 
Ad. 2. Godkendt med den tilføjelse, at der indgås aftale med en parkeringsoperatør om reduceret 
parkeringskontrol i dagtimerne i tidsrummet 8-17. 
Bilag 1- Notat vedr. høring om parkering i 
Favrskov Kommune 
710-2014-200611 
Bilag 2 - Referat af møde den 13. november 2013 
vedr. parkering i [adresse] 
710-2013-282621 
Bilag 3 - Ældrerådets høringssvar Parkering 
710-2014-23914 
Bilag 4 - Handicaprådets høringssvar Parkering 
710-2014-23913 
Bilag 5 - Forslag til fremadrettede 
parkeringsrestriktioner 
710-2014-33373 
Bilag 6 - Parkeringsrestriktioner 
710-2014-207906 
Bilag 5 opdateres i henhold til ovenstående beslutninger og vedlægges sagen som et nyt bilag 6. 
  
